
SZEKSZÁRD MEGYEI JOGÚ VÁROS 
JEGYZŐJE

Szám:	I/E/120-3/2026								Tárgy: Válaszlevél
Üi.: dr. Filvigné dr. Hajdú Ágnes						 
Tel.: 74/999-337		


Koltai-Kiss Tamás

kérelemben írt elektronikus emailen keresztül


Tisztelt Koltai-Kiss Tamás Úr!

2026. június 23. napján elektronikus úton a jegyzo@szekszard.hu e-mail címre megküldött közérdekű adatigényléssel fordult irányomba.

Az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv. 26. § (1) és 28. § (1) és 29. § (1) bekezdéseiben foglaltaknak eleget téve adatigénylésével kapcsolatban a törvényes határidőn belül az alábbi tájékoztatást nyújtom.

1. A Szekszárd, Bátaszéki út 5578/16 helyrajziszámú ingatlanra vonatkozó szabályozási (rendelkezési) tervet a Helyi Építési Szabályzat (HÉSZ) melléklete tartalmazza, amely Szekszárd Megyei Jogú Város hivatalos honlapján érhető el az alábbi linken: https://szekszard.hu/hu/polgarmesteri-hivatal/telepulesrendezesi-eszkozok.

2. A Helyi Építési Szabályzat módosításairól szóló közgyűlési rendeletek a www.szekszard.hu/önkormányzat/önkormányzati rendeletek oldalon találhatók, az ezekkel kapcsolatos előterjesztések pedig a www.szekszard.hu/önkormányzat/Közgyűlés/Közgyűlési ülések oldalon.

3. Tájékoztatom, hogy a partnerségi egyeztetés során nem érkezett észrevétel, a 2023. június 29-i lakossági fórumról résztvevők hiányában nem készült jegyzőkönyv, illetve hanganyag.

4. Tájékoztatom, hogy jogszabályi kötelezettség hiányában nem készült a 5578/7 hrsz. ingatlan átminősítését megalapozó forgalmi, közlekedési, parkolási, zajvédelmi, levegőtisztaság védelmi vagy egyéb hatástanulmány, azonban a tervező által elkészített egyeztetési dokumentumok ilyen jellegű megállapodásokat tartalmaznak.

5. Tájékoztatni kívánom, hogy a megkeresésében a 2,3,4,7,9,11 pontokban feltett kérdésekre adott válaszokat jelen elektronikus levél mellékletei tartalmazzák.





Tájékoztatom, hogy az Infotv. 31. § (1) bekezdése értelmében a közérdekű adat megismerésére vonatkozó igény elutasítása vagy a teljesítésre nyitva álló, vagy az adatkezelő által meghosszabbított határidő eredménytelen eltelte esetén, valamint az adatigénylés teljesítéséért megállapított költségtérítés összegének felülvizsgálata érdekében bírósághoz fordulhat. (A megtagadás jogszerűségét és a megtagadás indokait, illetve az adatigénylés teljesítéséért megállapított költségtérítés összegének megalapozottságát ezen esetekben az adatkezelőnek kell bizonyítania.)

Az Infotv. 31. § (3) bekezdése alapján a pert az igény elutasításának közlésétől, a határidő eredménytelen elteltétől, illetve a költségtérítés megfizetésére vonatkozó határidő lejártától számított harminc napon belül kell megindítani az igényt elutasító közfeladatot ellátó szerv ellen.

Tájékoztatom, hogy a közérdekű adatok megismeréséhez fűződő jogok gyakorlásával kapcsolatos jogsértés esetén a Nemzeti Adatvédelmi és Információszabadság Hatósághoz (a továbbiakban: Hatóság) (1055 Budapest, Falk Miksa u. 9-11.) is fordulhat.

Az Infotv. 52. § (1) bekezdése szerint a Hatóságnál bejelentéssel bárki vizsgálatot kezdeményezhet arra hivatkozással, hogy személyes adatok kezelésével, illetve a közérdekű adatok vagy a közérdekből nyilvános adatok megismeréséhez fűződő jogok gyakorlásával kapcsolatban jogsérelem következett be, vagy annak közvetlen veszélye fennáll.

Kérem tájékoztatásom szíves tudomásulvételét!

Szekszárd, 2026. július 7.

				                     Üdvözlettel: 

							                         Dr. Zsikó-Gál Klaudia
						                            	            	 jegyző

